Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2018-012051-2-dur.html
Timestamp: 2018-09-26 01:53:28+00:00

Document:
OU-TN-OSZP1-2018/012051-2/DUR - Ministerstvo životného prostredia Slovenskej republiky
OU-TN-OSZP1-2018/012051-2/DUR
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2018/012051-2/DUR
Oznámenie o začatí správneho konania k žiadosti Západoslovenskej distribučnej, a.s., o súhlasy orgánu ochrany prírody v Prírodnej pamiatke Mitická slatina + nariadenie ústneho pojednávania a miestnej ohliadky + výzva na zaplatenie správneho poplatku + vyžiadanie odb. stanoviska od ŠOP SR.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 15.3. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti spoločnosti Západoslovenská distribučná, a.s., so sídlom: Čulenova 6, 816 47 Bratislava, IČO: 36361518, (ďalej len „žiadateľ“).
Predmetom konania je žiadosť o vydanie súhlasov podľa §6 ods. 2 a ods.4 a §15 ods.2 písm. c) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na zasiahnutie do biotopu národného významu Ra7 sukcesne zmenené slatiny, na zmenu stavu mokrade Mitická Slatina a na umiestnenie stavby „TN-Tren. Mitice, VN 258, zakabelizovanie odb. k TS, VNK, TS, NNK“ v Prírodnej pamiatke Mitická slatina, v ktorej platí 4. stupeň ochrany prírody a nachádza sa v k.ú. Trenčianske Mitice. Jedná sa o zrušenie existujúceho vzdušného elektrického vedenia a jeho nahradenie zemným elektrickým káblom.
Orgán ochrany prírody podľa §21 ods.1 zákona č. 71/1967 Zb. o správnom konaní v znení neskorších predpisov (ďalej len „správny poriadok“) nariaďuje ústne pojednávanie spojené s miestnou ohliadkou so stretnutím pozvaných
4. apríla 2018 (streda) o 9,30 hod.
na Obecnom úrade v Trenčianskych Miticiach č. 164
Pokiaľ sa niekto z účastníkov konania nechá zastupovať, zástupca je povinný predložiť písomné splnomocnenie. Účastníci konania, zúčastnené osoby a dotknuté orgány štátnej správy môžu nahliadnuť do spisu na ústnom pojednávaní alebo na Okresnom úrade Trenčín, odbore starostlivosti o životné prostredie, oddelení ochrany prírody a vybraných zložiek životného prostredia kraja, v pracovnej dobe (po telefonickom dohovore). Svoje návrhy alebo námietky môžu uplatniť písomne alebo ústne do zápisnice.
Správny poplatok je možné uhradiť podľa priloženého platobného predpisu niektorým z nasledujúcich spôsobov: bezhotovostným prevodom na účet v štátnej pokladnici, priloženou poštovou poukážkou, prostredníctvom Slovenskej pošty formou zakúpenia elektronického kolku, uhradením v automate na správne poplatky alebo do pokladne Okresného úradu Trenčín v pracovných dňoch počas úradných hodín.
Na základe vyššie uvedeného orgán ochrany prírody správne konanie preruší podľa §29 ods.1 správneho poriadku na dobu 15 dní od doručenia výzvy. Po zaplatení správneho poplatku bude orgán ochrany prírody pokračovať v správnom konaní z vlastného podnetu.
Orgán ochrany prírody ďalej žiada Štátnu ochrany prírody SR – Správu CHKO Biele Karpaty o vypracovanie odborného stanoviska k predmetu konania a o jeho doručenie orgánu ochrany prírody najneskôr dňa 4.4. 2018.
1) Západoslovenská distribučná, a.s., Čulenova 6, 816 47 Bratislava
3) Obec Trenčianske Mitice, 913 22 Trenčianske Mitice č. 164
4) Trenčianske minerálne vody, a.s., Tematínska č. 5/A, 851 05 Bratislava
6) Okresný úrad Trenčín, odbor starostlivosti o životné prostredie, OSŽP3, Hviezdoslavova 3, 911 01 Trenčín

References: §1
 § 4
 §6
 §15
 §21
 §29